text: Jogi nyilatkozat 0001.01.01 A weboldal (a www.mvmnext.hu szerveren elérhető internet szolgáltatás) vagy bármely aloldala megnyitásával Ön elfogadja az itt felsorolt feltételeket. Kérjük, amennyiben nem ért egyet a feltételekkel, kérem zárja be a weboldalt! Az MVM Next Energiakereskedelmi Zrt. a weboldalán megjelenített információkat, dokumentumokat, és más írott anyagokat kizárólag tájékoztatás céljából teszi közzé, ezek felhasználása a felhasználó saját felelősségére történik. Szerzői jogok: Az MVM Next Energiakereskedelmi Zrt. weboldalán közzétett információk szerzői jogi védelem alatt állnak, az azokkal kapcsolatos vagyoni jogok gyakorlására kizárólagosan az MVM Next Energiakereskedelmi Zrt. jogosult. A honlap információi az MVM Next Energiakereskedelmi Zrt. előzetes írásbeli engedélye nélkül kizárólag forrás megjelölésével használhatók fel. A társaság előzetes engedélye nélkül az oldalak, illetve azok alkotóelemének nyilvános közzététele tilos. Szervereink által a rögzített információk: Szervereink a weblapra történő belépéskor automatikusan regisztrálják felhasználóink IP-címét, a számítógépük beállításától függően egyes esetekben az általuk használt operációs rendszer és böngészőprogram típusát a látogatás idejét és a látogatott oldalak URL címét. Ezeket az információkat kizárólag személyhez nem kapcsolható módon, összesített és feldolgozott (aggregált) formában hasznosítjuk, szolgáltatásaink esetleges hibáinak kijavítása, minőségük javítása érdekében, valamint statisztikai célokra. Az IP-cím és a naplófájl egyes esetekben személyes adatnak minősülhet. Cookie-k (sütik): Egyes szolgáltatásaink egyedi azonosító fájlt, úgynevezett cookie-t helyezhetnek el felhasználóink számítógépén. Ennek megtörténtéről Ön az üzemeltetőtől nem kap külön értesítést. A cookie-k kizárólag a felhasználók technikai azonosításának megkönnyítését és személyre szabott szolgáltatásaink működtetését szolgálják, azokat más célra nem vesszük igénybe. A cookie-fogadás felhasználói tiltása esetén – amelynek pontos módjáról böngészőjének útmutatója ad eligazítást – az online ügyfélszolgálatunk és az önkormányzati információs portálunk működését nem tudjuk garantálni, ezen oldalakon elhelyezett szolgáltatásaink használatához engedélyezni kell a cookie-k fogadását! Milyen cookie-kat alkalmazunk? Session cookie: Ezek saját, egy munkamenet azonosítása céljából alkalmazott cookie-k. Ezek ahhoz szükségesek, hogy a weboldalunk bizonyos funkcionalitásai használhatók legyenek. Ezek a cookiek-k a böngésző bezárásával automatikusan törlődnek, érvényességük kizárólag az aktuális látogatás idejére vonatkozik.Google Analytics cookie: Ezek ún. 3. féltől származó cookie-k, amelyek weboldalunk látogatottsági és webanalitikai adatainak mérését segítik látogatottsági statisztikáink készítéséhez. A felelősség kizárása: Az MVM Next Energiakereskedelmi Zrt. weboldalának tartalma az eredetileg megfogalmazottak szerint, változtatás nélkül értendő. Előfordulhat azonban, hogy a weboldalakon az MVM Next Energiakereskedelmi Zrt. akaratától és ráhatásától független változtatás történik, ezért – ha jogszabály másként nem rendelkezik – az MVM Next Energiakereskedelmi Zrt. semmilyen természetű felelősséget nem vállal a weboldalának pontosságára, megbízhatóságára, aktualitására vagy tartalmára vonatkozóan, a weboldalon elérhető információk, dokumentációk, vagy más írott anyagok tekintetében. Az MVM Next Energiakereskedelmi Zrt. nem vállal felelősséget olyan, harmadik fél által létrehozott vagy közzétett anyagokért, amelyek az MVM Next Energiakereskedelmi Zrt. honlapjához kapcsolódnak, illetve arra hivatkoznak. MVM Next Energiakereskedelmi Zrt. nem felel azokért a károkért, veszteségekért, költségekért, amelyek a honlapjával kapcsolatban, azok használatából vagy használhatatlanságából, nem megfelelő működéséből, meghibásodásából, számítógépes vírusból, vonal- vagy rendszerhibából, vagy más hasonló okból következnek be.